જસ્ટિસ મદન બી લોકુર અને દીપક ગુપ્તાની બેન્ચે જણાવ્યું હતું કે રાજસ્થાને આ મામલાને 'અત્યંત હળવાશ'થી લીધી હોવાથી અમારે આ આદેશ જારી કરવો પડ્યો છે. અરવલ્લી વિસ્તારમાં ૩૧ જેટલાં પર્વતો કે પહાડીઓ નાશ પામી છે તેવા કેન્દ્ર સરકારની કમિટીના અહેવાલનો પણ સુપ્રીમે ઉલ્લેખ કર્યો હતો. રાજસ્થાનમાં પહાડીઓ ગાયબ થવાથી પણ દિલ્હીમાં પ્રદૂષણનું સ્તર વધી રહ્યું હોવાનું માનવામાં આવી રહ્યું છે. કોર્ટે પણ તેના તારણમાં આમ જણાવ્યું હતું. બેન્ચે રાજસ્થાનના ચીફ સેક્રેટરીને આદેશનું પાલન કરવાના મુદ્દે એક એફિડેવિટ ફાઇલ કરવાનો નિર્દેશ કર્યો છે.